open-index/open-wikipedia-markdown huggingface dataset:
Sacramento County

**Sacramento County** er et fylke i den amerikanske delstaten California. I 2010 hadde fylket et innbyggertall på 1 418 788. Fylkessete er Sacramento, som også er delstatshovedstaden i California. Fylket er en del av Sacramento storbyområde. Sacramento County er oppkalt etter elven Sacramento.

## Eksterne lenker
*
San Joaquin County

**San Joaquin County** er et fylke i den amerikanske delstaten California. 

## Referanser


## Eksterne lenker
*
Cellesyklus

**Cellesyklusen**, eller **celledelingssyklusen**, er handlingsforløpet fra dannelsen av en eukaryot celle frem til cellen eventuelt deles. Cellesyklusen kan på ulike måter deles inn i ulike stadier. En enkel inndeling er i et A-stadium der cellen holder seg vilkårlig lenge uten spesielle tegn til å skulle dele seg, og et kortvarig B-stadium der cellen irreversibelt forbereder og gjennomfører en celledeling. Prosessen kan stoppe, men ikke kan snus. Disse hendelsene innebærer veksten av cellen, duplisering av dens DNA (DNA-replikasjon) og noen av dens organeller, og deretter deling av cytoplasma, kromosomer og andre komponenter i to datterceller i en prosess som kalles celledeling.

En mer vanlig inndeling er i fire ulike hovedfaser: G1, S, G2 og M. Av disse utgjør de tre første fasene interfasen, mens M-fasen kan deles ytterligere inn i mitosen og cytokinesen. I tillegg til disse fasene finnes G0 og meiosen som varianter av respektive G1-fasen og mitosen.

I tillegg til de nevnte fasene finnes ulike sjekkpunkt der cellen undersøker om den er klar for å gå inn i den neste fasen. Av disse sjekkpunktene er G1-sjekkpunktet, G2-sjekkpunktet og metafase-sjekkpunktet de viktigste.

## Referanser


## Eksterne lenker
* 
* «Celledeling: Mitose», *MHI.no*
Rudolf Tobias

**Rudolf Tobias** (født 29. mai 1873 i Käina; døde 29. oktober 1918 i Berlin) var en estisk komponist og organist.

Tobias studerte siden 1893 ved konservatoriet i St. Petersburg bl.a. hos Nikolaj Rimskij-Korsakov. I denne tiden skrev han sine kantate Johannes av Damaskus. I 1904 gikk han til Tartu, i 1910 til Berlin hvor han døde. Hans jordiske levninger ble overført til Estland først i 1992.

## Referanser


## Eksterne lenker
* 
*
San Mateo County

**San Mateo County** (spansk for St. Matteus) er et fylke i den amerikanske delstaten California. 

## Geografi
San Mateo County ligger i San Francisco Bay Area og dekker det meste av San Francisco-halvøya rett sør for San Francisco og nord for Santa Clara County og Santa Cruz County. San Francisco International Airport ligger i den nordlige enden av fylket, og Silicon Valley begynner i den sørlige enden.

De bebygde områdene er hovedsakelig forstadsbebyggelse, med noen tett bebygde byområder. 

## Historie
San Mateo County ble opprettet i 1856 ved at områder ble skilt ut fra San Francisco County og Santa Cruz County.

Som stedsnavn er San Mateo kjent i området helt siden 1776 og er på gamle kart brukt flere steder i fylket på blant annet bosettinger og geografiske formasjoner. Fram til rundt 1850 ble imidlertid formen San Matheo brukt.

## Befolkning

Ifølge folketelling i 2009 hadde fylket  innbyggere,  husstander og  familier.

Befolkningen er etnisk sammensatt, hvor 7,4 % var av italiensk, 7,1 % irsk, 7,0 % tysk og 5,3 % engelsk avstamming.

46,9 % hadde engelsk som første språk, 28,4 % spansk, 6,2 % tagalog, 4,0 % kinesisk eller mandarin og 1,1 % kantonesisk, og andre språk utgjorde 4,2 %.

## Politikk
Politisk er fylket dominert av Det demokratiske parti. Fylket ledes av det direkte valgt fempersons *The San Mateo County Board of Supervisors* som leder det daglige arbeidet i fylket. De fem representerer hvert sitt distrikt, som er delt inn slik at de representerer omtrent like mange innbyggere, men velges samlet av alle fylkets velgere.

## Næringsliv
Fylket er hjemsted til flere større selskaper, blant dem i 
*Redwood City: Oracle og Electronic Arts
*San Mateo: Wikia, Inc., YouTube og Zimbra
*South San Francisco: Genentech

## Kommunikasjoner

Den nordlige delen av fylket er gjennom stasjoner i Daly City, Colma, South San Francisco, San Bruno, Millbrae og lufthavnen knyttet til Bay Area Rapid Transit.

## Kommuner

## Kommunefrie områder
Følger byer og områder er kommunefrie:

 
## Eksterne lenker
*
Santa Clara County

**Santa Clara County** er et fylke i den amerikanske delstaten California. Mange IT-bedrifter befinner seg i Silicon Valley i dette fylket.

Fylket har navn etter misjonsstasjonen Santa Clara de Asís. Santa Clara-dalen utgjør mesteparten av fylket. Administrasjonssentrum og største by er San Jose.

## Eksterne lenker
*
Shasta County

**Shasta County** er et fylke i den amerikanske delstaten California. 

Fylket er det eneste levestedet for shastakreps, en lokalt endemisk ferskvannskreps som anses som en truet art.

## Eksterne lenker
*
Stanislaus County

**Stanislaus County** er et fylke i den amerikanske delstaten California. Modesto er både fylkessete og den største byen i Stanislaus County. I 2010 hadde fylket et innbyggertall på 514 453. Fylket er oppkalt etter elven Stanislaus.

## Eksterne lenker
*
Ostmark

**Ostmark** (uttales «åst-mark») var en av de tidligste betegnelsene på det senere hertugdømmet Østerrike.
Det fungerte som grensemark mot øst for Bayern.
Begrepet ble allerede rundt årtusenskiftet erstattet av navnet *Österreich*.
Begge navnene (*Ostmark* = «den østlige mark», *Österreich* = «det østlige rike») er avledet av beliggenheten (sett fra Bayern).

Etter Østerrikes *[[Anschluss]]* til det nasjonalsosialistiske Tyskland ble *Ostmark* gjenopplivet som offisiell betegnelse (1938&ndash;1942) på de distriktene (*[[Gau (Tyskland)|Gaue]]*) som var forhenværende østerrikske.

*Ostmark* betegnet videre en grensemark i dagens Sachsen som ble skilt ut fra den østlige Mark Brandenburg i 965. Den eksisterte som sådan inntil 1100-tallet, da den ble delt i bl.a. Mark Lausitz og Mark Landsberg.

## Se også
* Mark
* Markgrevskapet Østerrike
* Marcha Orientalis

## Eksterne lenker
*
Markgrevskap

**Markgrevskap** (av mark eller grensemark) var nyerobrede landområder, i utkanten av det tysk-romerske riket, som ofte fungerte som rikets sikring mot nabostatene. Disse markene ble ofte forsvart og administrert av en greve eller en person med høy militær rang, som derfor fikk tittelen markgreve. 

På grunn av markenes strategiske betydning og utsatte stilling utstyrte de tyske keiserne markgrevene med ganske vidtrekkende fullmakter. En markgreve hadde derfor høyere rang og status enn andre grever. I tidens løp utviklet mange av markgrevskapene seg til uavhengige hertugdømmer.

Eksempler på grensemarker er Mark Brandenburg (grensemark mot nordøst), Ostmark (mot sydøst) og Mark Verona (mot syd).

## Se også
* Mark

## Referanser


## Eksterne lenker
*
Trinity County (California)

**Trinity County** er et fylke i den nordre delen i den amerikanske delstaten California. Det grenser mot Mendocino County i sør, Humboldt County i vest, Siskiyou County i nord, Shasta County i øst og mot Tehama County i sørøst. Trinity County ble opprettet i år 1850 og har fått sitt navn etter elven Trinity River.

I 2000 hadde Trinity 19 022 innbyggere. Administrasjonssenteret ligger i byen Weaverville. Trinity Countyts totale areal er 8 307 km² hvorav 75 km² er vann.

## Byer
* Hayfork
* Lewiston
* Weaverville
## Eksterne lenker
*
Belgias arbeiderparti

**Partij van de Arbeid van België (PVDA)** (på nederlandsk) eller **Parti du Travail de Belgique (PTB)** (på  fransk) er et kommunistisk politisk parti i Belgia. Det er et av få partier i Belgia som vender seg både til franskspråklige og nederlandskspråklige velgere. Det har ingen representasjon i det belgiske parlamentet.

Partiet har de siste årene arrangert Det internasjonale kommunistiske seminaret, som har blitt en årlig møteplass for kommunistpartier.

## Eksterne lenker
*
Paeonia

**Paeonia** kan vise til:

* *Paeonia*, en planteslekt. Se Peoner.
* Latinsk navneform på oldtidsriket Paionia
* Peonia, en kommune i det nordlige Hellas
Partij van de Arbeid

**Partij van de Arbeid** (**PvdA**) (norsk: *Arbeidets Parti* (Arbeiderpartiet)) er et sosialdemokratisk parti i Nederland. 
## Historie
PvdA ble dannet i 1946, som en sammenslåing av de tre tidligere partiene SDAP (sosialdemokrater), VDB (venstreliberale) og CDU (kristensosialister) i et forsøk på å fravriste de religiøse partiene deres støtte i arbeiderklassen. Dette lyktes i liten grad og partiet har, etter nordeuropeisk målestokk, forblitt et lite sosialdemokratisk parti, selv om det hele tiden har vært et av Nederlands største partier og ofte har vært med i koalisjonsregjeringer. 

Partiet var i opposisjon fra 2002 til 2012.

Ved valget til Tweede Kamer den 9. juni 2010 forble partiet landets nest største parti, med en oppslutning på 1 847 776 velgere og 30 folkevalgte representanter. 

Valget i 2012 medførte en representasjon på 31 medlemmer av Tweede Kamer. I oktober 2012 gikk partiet i storkoalisjon med Volkspartij voor Vrijheid en Democratie.

## Filosofi

I Nederland betegnes PvdAs plattform som sentrum-venstre.

## Referanser


## Eksterne lenker
* 
*
Sørlandet sykehus

**Sørlandet sykehus HF** er et helseforetak (HF) som driver sykehusene i Agder. Fylkessykehusene i agderfylkene ble slått sammen til ett selskap med staten, ved Helse Sør-Øst, som eier. 

Foretaket er organisert i seks klinikker, som hver har fagansvar uavhengig av geografisk avdelingsplassering. De fem klinikkene er:
* Klinikk somatikk Arendal
* Klinikk somatikk Flekkefjord
* Klinikk somatikk Kristiansand
* Klinikk for psykisk helse – psykiatri og avhengighetsbehandling
* Medisinsk serviceklinikk
* Klinikk for prehospitale tjenester

## Før helsereformen
Inntil staten overtok ansvaret for sykehusene fra 1. februar 2003 var sykehusdrift et fylkeskommunalt ansvar. Innen foretaket Sørlandet sykehus HF er følgende opprinnelige sykehus:

* Aust-Agder sentralsykehus Arendal, ASA (idag: Sørlandet sykehus Arendal)
* Vest-Agder sentralsykehus (idag: Sørlandet sykehus Kristiansand)
* Eg sykehus (idag: Psykiatrisk Sykehusavdeling (PSA), Kristiansand)
* Farsund sykehus (idag: Nedlagt og solgt til Farsund kommune)
* Flekkefjord sykehus (idag: Sørlandet sykehus Flekkefjord)
* Mandal sykehus (idag: Nedlagt og solgt til Mandal kommune)

## Referanser


## Eksterne lenker
* Sørlandet sykehus HF
Cruiser Tank Mk I

**«Cruiser Tank Mk I»** var en britisk stridsvogn som ble produsert i 1937. I alt 125 eksemplarer ble bygget, 50 av Vickers-Armstrongs og 75 av Harland and Wolff i Belfast. Den ble produsert i to varianter &ndash; **Mk I** med en hovedbestykning bestående av en 2 punds kanon, og **Mk I CS** med en hovedbestykning bestående av en 3,7 tommers haubitser. Begge hadde en annenbestykning bestående av tre Vickers 7,7 mm mitraljøser, en koaksialt med hovedbestykningen og to montert i hvert sitt tårn foran hovedtårnet.

Cruiser Tank Mk I var i operativ tjeneste ved begynnelsen av den andre verdenskrig og var i kamp i Frankrike frem til evakueringen av britiske styrker i juni 1940, og i Nord-Afrika frem til 1941. Hjulopphenget og drivverket til Cruiser Tank Mk I ble brukt senere på stridsvognen Valentine.

## Eksterne lenker
*
Åge Korsvold

**Åge Korsvold** (født 1946) er en norsk næringslivsleder som har hatt flere lederstillinger og styreverv i norsk og internasjonalt næringsliv. Han har blant annet vært konsernsjef for Orkla og for Storebrand.

Korsvold er utdannet i Business Administration ved Wharton School, University of Pennsylvania i 1971.

Han var ansatt i Storebrand i perioden 1972–1976, var finansdirektør i Golden West Shipping Co. i 1976–1977, og direktør i Orkla Industrier A/S i 1977–1983. Fra 1983 til 1994 drev han med finansiell rådgivning i Fondfinans og (som partner og deleier) i Procorp. I 1993 ble han viseformann i UNI Storebrand, og i 1994 ble han konsernsjef i samme selskap hvor han var med på å omstrukturere selskapet til et sparekonsern ved å skille ut skadeforsikring gjennom etablering av forsikringsselskapet If sammen med Skandia. Korsvoll spilte en sentral rolle i de mislykkede fusjonsforhandlingene mellom UNI Storebrand og Kreditkassen i 1997 og 1998 og var også sentral i forbindelse med oppkjøpsplanene til den svensk-finske MeritaNordbanken i 1999. I 2000 forlot han Storebrand og trakk seg som styreformann i Orkla på grunn av påstander om brudd på verdipapirhandelloven. Saken ble anmeldt av Kredittilsynet, men ble i 2001 henlagt av Økokrim. Fra 2001 til 2011 hadde han stillingen som administrerende direktør i Christen Sveaas' investeringsselskap Kistefos. I 2012 ble han utnevnt som konsernsjef i Orkla og hadde denne stilingen frem til 2014.

Korsvold har hatt flere lederverv, blant annet som styreleder i Vardia Insurance Group og SeaBird Exploration.

## Familie
Korsvold ble gift i 1978 med journalist Hanne Gamnes (f. 1944). Han er bror til journalist Kaja Korsvold.

## Referanser
Leighton Baines

**Leighton John Baines** (født 11. desember 1984) er en engelsk fotballtrener og tidligere fotballspiller som er hovedtrener for  U18.

Baines vokste opp i Kirkby utenfor Liverpool. 

Han debuterte for Wigan i 2002 og scoret sitt første mål mot Ipswich Town i Football League Championship-sesongen 2004/2005. Før 2007-2008 sesongen ble han solgt til Everton fra Wigan. Etter 2019-2020 sesongen annonserte venstrebacken at han la opp.

## Referanser


## Eksterne lenker
*
Bressay

**Bressay** (norrønt: *Breiðey/Brusey*; skotsk: *Bressa*) er en av øyene som utgjør Shetlandsøyene i Skottland med 368 innbyggere ved folketelling i 2011. 

Det viktigste tettstedet Maryfield har fergeforbindelse med Lerwick på Mainland, som er Shetlands hovedøy, og til øya Noss. I Maryfield finnes et kulturarvssenter og *Gardie House* som ble oppført i 1724. Bressay er skilt fra Mainland av Bressay Sound. Andre severdigheter på øya er Bressays fyrtårn, klippeformasjonene ved havet og befestninger fra første verdenskrig.

## Geografi og geologi
Bressay ligger rett sør for Whalsay, vest for Noss, og nord for Mousa. Med et område på 28 km2 er det den femte største øya på Shetland. Befolkningen konsentrert midt på vestkysten, rundt Glebe og Fullaburn.

Øya består av gammel rød sandstein med noen basaltiske inntrengninger. Bressay ble utvunnet mye for byggematerialer, brukt over hele Shetland, spesielt i nærliggende Lerwick. Det er en rekke havgrotter og hvelving . Den største av elleve innsjøer på øya er innsjøen Grimsetter i øst, og innsjøen Brough.

## Dyreliv
Bressay har et stort antall trekkfugler, spesielt i øst. Innsjøen Grimsetter er et fristed for vadefugler og sangsvaner. Helt i sør er det en koloni av tyvjoer.

## Referanser


## Litteratur
* Haswell-Smith, Hamish (2004): ''The Scottish Islands''. Edinburgh: Canongate. ISBN 978-1-84195-454-7.
* Smith, Brian (1988): «Shetland in Saga-Time: Re-reading the Orkneyinga Saga», *Northern Studies*, Edinburgh: Scottish Society for Northern Studies, **25**: 21–41
* Thomson, William P.L. (2008): *The New History of Orkney*, Edinburgh: Birlinn, ISBN 978-1-84158-696-0

## Eksterne lenker

*Cullingsbrough, bressay-history-group.org. Archived on March 2, 2012.
*Cullingsburgh (Culbinsburgh, Culbinsgarth), geos.ed.ac.uk.
*Papil Geo, Isle of Noss, Bressay , paparproject.org.uk
Bladen County

**Bladen County** er et fylke i den amerikanske delstaten Nord-Carolina.

Befolkningen består av 32 278 beboere (per 2000). Fylkessetet er Elizabethtown

## Byer og landsbyer

*Bladenboro
*Butters
*Clarkton
*Dublin
*East Arcadia
*Elizabethtown
*Kelly
*Tar Heel
*White Lake
*White Oak

## Referanser


## Eksterne lenker
*
Bertie County

**Bertie County** er et fylke i den amerikanske delstaten Nord-Carolina. 
Fylket har 19.773 innbyggere.

## Eksterne lenker
*
Fetlar

**Fetlar** (norrønt: *Fætilar*; skotsk: *Fetlar*) er en av de nordlige øyene som utgjør Shetlandsøyene i Skottland. Med sitt areal på 40,78 km² er øya den tjuefemte største i øygruppen. Fetlar har en befolkning på rundt 61 i henhold til folketellingen av 2011. 

Det fremste tettstedet er Hubie på sørkysten av øya. Fetlar har fergeforbindelser fra Hamars Ness til Gutcher på Yell og Belmont på Unst.

## Etymologi

Fetlar og *Fætilar* har tilsynelatende ukjent betydning og opphav. Det er tre øynavn på Shetland av ukjent og muligens før-keltisk og før-norrøn opprinnelse: Fetlar, Unst og Yell. De eldste registrerte formene av disse tre navnene har norrøne betydninger: *Fetlar* er flertall av *fetill* i betydningen «skulderstropper», *Omstr* er «kornstabel», og *í Ála* er fra *ál* som betyr «dyp fure». Disse beskrivelsene er imidlertid neppe åpenbare som øynavn, og er sannsynligvis tilpasninger av et før-norrøne språk. Dette kan ha vært piktisk navn, men det er ingen klare bevis for dette. Haswell-Smith antyder en kreativ betydning av «velstående land» og at øyas navn kan bety «to øyer festet sammen» av Funzie Girt (en lang, forhistorisk mur som deler øya i to). Øya ble registrert som «Fötilør» i 1490, og som «Pheodor Oy» i 1654.

## Geografi og geologi
Fetlar har en veldig kompleks geologi, inkludert gneis i vest, metamorfosert gabbro og fyllitt og kaolinitt. Det er også antigoritt og kleberstein her. Talk ble utvunnet her. Øst på øya er en del av ofiolittkomplekset til Shetland (en del av havbunnsskorpen og den underliggende øvre mantelen som har blitt løftet opp og eksponert over havet).

Fetlar er omgitt av en rekke små øyer, spesielt i sundet mellom Fetlar og Unst. Disse inkluderer i nord: Daaey, Haaf Gruney, Sound Gruney, Urie Lingey og Uyea; og mot vest: Hascosay og Linga.

Øya er atskilt fra Hascosay og Yell av sundet Colgrave Sound. Mye lenger sør ligger Out Skerries og Whalsay.

## Referanser


## Litteratur
* Anderson, Josep, red. (1873): ''The Orkneyinga Saga''. Overs. Jón A. Hjaltalin & Gilbert Goudie. Edinburgh. Edmonston and Douglas. *The Internet Archive*
* Haswell-Smith, Hamish (2004): ''The Scottish Islands''. Edinburgh: Canongate. ISBN 978-1-84195-454-7.
* Gammeltoft, Peder (2010): «Shetland and Orkney Island-Names – A Dynamic Group», *Northern Lights*, Northern Words. Selected Papers from the FRLSU Conference, Kirkwall 2009, red. Robert McColl Millar.

## Eksterne lenker

*Samfunnsnettsted for Fetlar
Catawba County

**Catawba County** er et fylke i den amerikanske delstaten Nord-Carolina. Her finner vi det meget store Marshall kullkraftverk, eid av Duke Energy.
## Eksterne lenker
*
Cruiser Tank Mk II

**«Cruiser Tank Mk II»** var en britisk stridsvogn som ble produsert som en tyngre pansret versjon av Cruiser Tank Mk I, og beholdt skroget og hovedtårnet fra denne, men kvittet seg med mitraljøsetårnene. I alt 175 eksemplarer ble bygget frem til september 1940, produsentene var Vickers-Armstrongs m.fl. Stridsvognen fantes i tre varianter: **Mk II** med en hovedbestykning bestående av en 2 punds kanon hvorav 13 ble bygget, **Mk IIA** med hovedbestykningen i en forbedret lavett og den ene mitraljøsen montert koaksialt med hovedbestykningen hvorav 132 ble bygget, og **Mk IIA CS** med en hovedbestykning bestående av en 3,7 tommers haubitser hvorav 30 ble bygget.

Cruiser Tank Mk II var i operativ tjeneste ved begynnelsen av den andre verdenskrig og var i kamp i Frankrike frem til evakueringen av britiske styrker i juni 1940, og i Nord-Afrika frem til slutten av 1941.

## Eksterne lenker
*
Jan-Robert Henriksen

**Jan-Robert Henriksen** (født 3. november 1958), tidligere kjent under artistnavnet **Yann-Robert**, er en norsk  underholdningsartist, buktaler, komiker, foredragsholder og tekstforfatter. Han gir ut krimbøker under pseudonymet **JR Henrixen**. 

Jan-Robert Henriksen er opprinnelig utdannet som etterforsker i politiet. 

## Underholdningsartist
Han startet artistvirksomheten i 1985 og har hatt mer enn 3200 forestillinger. Fra 1988 til 1995 turnerte han for Forsvaret. Fra 1990 til 1995 arbeidet han på Color Lines cruiseferger. Siden 1995 har han blant annet operert i bedriftsmarkedet og også produsert flere egne helaftens teatershows. Henriksen har blant annet spilt showet «VILLANDEN i festrus» og «008 fyrer løs» på scener i Oslo som LATTER, Chat Noir, Scandinavia Scene og Edderkoppen. Begge forestillinger er også vist i redigert utgave på TV 2.  

Jan-Robert har ved tre anledninger besøkt USA som skandinavisk representant på buktalerkongresser. I sin karriere har Jan-Robert Henriksen hatt over 60 TV-opptreder og tre egne TV-show. TV 2 har også laget en egen humordokumentar om ham.

## Forfatter
Han har skrevet flere bøker: to humorbøker om hunder, *Snuser i Skrevet – kunsten å mobbe hundeiere* (nyutgivelse med tittelen: *Menneskets beste venn?) av 1999* . En fagbok om presentasjonsteknikk og humorboken *LIVET...lissom..* (2009).

I 2018 ga han ut sin første krimbok. Boken har tittelen *De udugelige.* Dette var første bok i en serie krimbøker der de samme politifolkene er gjennomgangsfigurer. Som krimforfatter bruker han sin bakgrunn som politietterforsker og jurist. Krimbøkene gis ut under pseudonymet JR Henrixen. Krimseriens mest solgte bok har tittelen *Stålrosen*, den ble utgitt i 2019. I 2020 ga han ut *Nattklovnen* i samme serie. I løpet av 2021 er det planlagt en krimbokserie for barn. I 2022 utkom bok nr fire i krimserien - Kunsten å røve. Romanen har høstet flere 6-ere på terningen.  

### Bibliografi
* 2018 *De udugelige* (kriminalroman), Bokhandel.
* 2019 *Stålrosen* (kriminalroman), Bokhandel.
* 2020 *Nattklovnen* (kriminalroman). Bokhandel.
* 2022 *Kunsten å røve* (kriminalroman). Bokhandel
* 2024 BOSS (Thriller) 

## Referanser


## Eksterne lenker
*
Peter Sendel

**Peter Sendel** (født 6. mars 1972 i Ilmenau) er en tysk tidligere skiskytter.

Under OL 1998 i Nagano var Sendel med på det tyske laget som vant gull i stafetten. Fra før hadde han stafettsølv fra OL 2002 i Salt Lake City.

Han la opp som skiskytter i 2004.

## Meritter

* **OL**:
** 1998: gull (stafett)
** 2002: sølv (stafett)

* **VM**
** 1994: bronse (lag)
** 1996: sølv (stafett)
** 1997: gull (stafett)
** 2000: bronse (stafett)
** 2003: gull (stafett)

## Referanser


## Eksterne lenker
* 
*
Durham County (Nord-Carolina)

**Durham County** er et fylke i den amerikanske delstaten Nord-Carolina. Fylket hadde et innbyggertall på 267 587 i 2010. Fylkessete er byen Durham. Fylket ble grunnlagt den 17. april 1881. Det ble etablert fra deler av Orange County og Wake County. 

Det er, likesom sitt administrative sete, oppkalt etter Dr. *Bartlett Snipes Durham*, den storgodseier som skjenket den grunn som byen ble bygget på.

## Eksterne lenker
*
Delirium

**Delirium**, av gresk *lira*, plogfure, spor, «av sporet». Kalles også ofte «akutt forvirring» eller «akutt konfusjon». Betegnelse på en medisinsk tilstand kjennetegnet av 
* raskt innsettende kognitiv svikt,
* forstyrret bevissthet, og
* desorganisert tenkning.

Delirium tremens eller alkoholdelir er én undergruppe av delirium, men delirium kan utløses av en rekke andre forhold i tillegg til alkohol.

Delirium skilles fra demens ved at tilstanden utvikler seg raskt (timer til dager), i motsetning til demens som nesten alltid utvikler seg langsomt og snikende over måneder til år. Videre vil en demenssykdom i seg selv aldri påvirke bevissthetsnivået (graden av våkenhet), mens delirium er assosiert med *redusert* eller *svingende* bevissthet.

Man skiller mellom to hovedtyper: *Hyperaktivt delirium* («agitert delirium») der pasienten er motorisk urolig, ofte vandrende, roper, og av denne grunn er vanskelig å behandle, og *hypoaktivt delirium* («stille delirium») der pasienten er unormalt passiv og apatisk. I de fleste tilfeller veksler imidlertid pasienten mellom hyperaktive og hypoaktive perioder.

Delirium er vanligvis forårsaket av en akutt kroppslig sykdom. Vanlige årsaker er lungebetennelse, urinveisinfeksjon, hjerteinfarkt og bivirkninger av legemidler eller rusmidler, men alle akutte kroppslige sykdommer kan i prinsippet utløse tilstanden. Det er derfor svært viktig at pasienter med delirium blir raskt og grundig undersøkt, slik at den utløsende årsaken kan diagnostiseres og behandles.

Delirium forekommer særlig hos eldre, og pasienter som fra før er svekket, f.eks. av en demenssykdom, er særlig utsatt.

Behandlingsprinsipper:
* Diagnostisere og behandle utløsende sykdom
* Fjerne legemidler som kan vedlikeholde eller forverre delirium
* Optimalisere behandlingen av andre samtidige sykdommer som pasientene ofte har.
* Optimalisere fysiologiske forhold ved tiltak som oksygentilførsel, væsketilførsel, blodtransfusjon, korreksjon av forstyrrelser av saltbalanse og syre-base-balanse.
* God og gjentatt informasjon, tilgang til klokke, lys og stimulering om dagen, mørke og skjerming om natten.
* God smertelindring
* Hvis medikamentell behandling er nødvendig, f.eks. for at det skal bli mulig å gi pasienten annen livsviktig behandling, velges ofte haloperidol. Krampeløsende midler kan også gis.

## Referanser
Liste over byer i Benin

Dette er en **liste over byer i Benin**

Det største sammenhengende byområde i Benin er området rundt Cotonou, et område som også omfatter hovedstaden . Området har 2&nbsp;360&nbsp;906 innbyggere (1. januar 2005). Dermed befinner rundt en tredjedel av landets befolkning seg i hovedstadsregionen.

Den følgende tabellen omfatter byene som har estimert folketall over 6&nbsp;000 innbyggere. Antallet ved folketellingene i 1979 og 1992 samt et beregnet folketall 1. januar 2005 er oppgitt. Folketallet omfatter byen uten forsteder. Tabellen er sortert etter folketall i 2005.
  

## Eksterne lenker

*   (engelsk, tysk, fransk og spansk)
* Befolkningstall fra http://www.citypopulation.de/Benin.html (engelsk og tysk)
Durham County

**Durham County** er navnet på to fylker:

*Durham County (Nord-Carolina) i USA
*Durham County (Ontario) i Canada

## Se også
*Durham (britisk grevskap)
*Durham (by i grevskapet Durham)
Christen-Democratisch Appèl

**Christen-Democratisch Appèl** (**CDA**) (norsk: *Kristendemokratisk appell*) er et kristendemokratisk politisk parti i Nederland. 

## Historie

CDA ble offisielt opprettet 11. oktober 1980. Arkitekten bak den nye alliansen var Piet Steenkamp. Partiet er et resultat av sammenslåingen av tre tidligere religiøse partier, etter at disse i 1977 inngikk i et valgforbund. Det eldste av disse partiene, Anti-Revolutionaire Partij (ARP), ble dannet i 1879 og var et ytterliggående kalvinistisk parti som kjempet for statsstøtte til de religiøse skolene. Christelijk-Historische Unie (CHU) var et mer moderat kalvinistisk parti, stiftet i 1908 etter en splittelse i ARP. Katholieke Volkspartij (KVP) kan føre sine aner tilbake til den første katolske partidannelsen i 1904. Bakgrunnen for at disse tre partiene slo seg sammen var sviktende velgeroppslutning og et ønske om mer effektivt å motvirke sekulariseringstendensene i samfunnet.

Ved valget til Tweede Kamer den 9. juni 2010 ble partiet landets fjerde største parti, med en oppslutning på 1.281.137 velgere og 21 folkevalgte representanter. Partiet mistet 20 representanter, og Jan Peter Balkenende trakk seg som partileder som en følge av dette dårlige resultatet. 

Ved valget i 2012 fikk partiet ny tilbakegang og oppnådde bare 13 representanter i parlamentet.

## Filosofi
I likhet med Kristelig Folkeparti i Norge, regnes CDA som et sentrumsparti når det gjelder økonomisk politikk, samt i forsvars- og sikkerhetsspørsmål. I stor grad kommer velgerne fortsatt fra det religiøse miljøet, men partiet skårer også på sin sentrumsposisjon i partisystemet. Partiet får stemmer i de fleste sosiale lag og partiets velgere utgjør sosialt nærmest et speilbilde av befolkningen. I Nederland betegnes CDAs plattform som sentrum-høyre.

## Representasjon
### Statsministre
*Jan Peter Balkenende (2002–2010)
*Ruud Lubbers (1982–1994)
*Dries van Agt (1977–1982)

### Partiledere
* 2020−     Wopke Hoekstra
* 2020      Hugo de Jonge
* 2012−2019 Sybrand van Haersma Buma
* 2010–2012 Maxime Verhagen
* 2001–2010 Jan Peter Balkenende
* 1997–2001 Jaap de Hoop Scheffer
* 1994–1997 Enneüs Heerma
* 1994–1994 Elco Brinkman
* 1982–1994 Ruud Lubbers
* 1976–1982 Dries van Agt

## Referanser


## Litteratur

Heidar, Knut og Einar Berntzen: Vesteuropeisk politikk, partier, regjeringsmakt, styreform, 3. utgave Oslo: Universitetsforlaget, 1998. 
## Eksterne lenker
* 
*
Wales’ flagg

**[[Wales]]' flagg** kalles «Den røde drage» (engelsk «The Red Dragon», walisisk «Y Ddraig Goch»). Det består av en rød drage, *passant*, på et grønt og hvitt vertikaldelt felt. Ettersom det er en heraldisk drage finnes det ikke en standardisert form, og det er derfor mange forskjellige utforminger i bruk.

Flagget fikk offisiell status i 1959. Oppfatningen om at den røde dragen har vært knyttet til Wales i århundrer, er en retrospektiv konstruksjon basert på moderne walisisk nasjonalisme. Det har vært hevdet at flagget er det eldste nasjonalflagg som fortsatt er i bruk, noe som er i tråd med nasjonalistiske ønsker om å trekke den walisiske nasjon så langt tilbake i historien som mulig. Flaggets opprinnelse går ikke lenger tilbake enn begynnelsen av 1900-tallet. 

En plausibel teori er at det var romerne som brakte med seg dragesymbolet gjennom standardene kavaleriet bar, men det kan også være enda eldre. Dragen er kjent som merke i en rekke sammenhenger, i og utenfor Storbritannia. Den eldste dokumenterte forekomsten av dragen i walisisk sammenheng finner man i *[[Historia Brittonum]]* fra omkring 830. Dragen er her et litterært motiv. Det er denne referansen som i moderne tid er hentet fram av walisiske nasjonalister som symbol for Wales og som benyttes som belegg for det walisiske flaggets angivelige mer enn tusenårige historie. 

Dragen er også knyttet til Arthur-legenden, både ved at han skal ha brukt den som symbol og fordi en av profetiene til Myrddin (eller Merlin) fortalte om en kamp mellom en rød og en hvit drage. Den hvite skulle lenge dominere kampen, men tilslutt skulle den røde vinne. Dette blir sett som et profeti om kampen mellom keltere og angelsaksere.

Det walisiske flagget er det eneste av flaggene til en av *[[home nations]]* som ikke inngår i Union Jack. Dette skyldes at Wales ikke hadde noe selvstendig stilling som land da unionen ble inngått og unionsflaggene ble til. Wales var fullstendig innlemmet i England og således var representert med Englands flagg, mens Skottland og Irland var selvstendige nasjoner. Senere ønsker om å føre Wales inn i unionsflagget støter på praktiske problemer, da de øvrige lands flagg er korsflagg. 

Dragen er ikke uvanlig i europeisk heraldikk og gjenfinnes i en rekke våpen og flagg for byer, kommuner og regioner. I England finnes dragen også i merkene for Wessex og Somerset. Bhutan og Malta er det eneste selvstendige land som har en drage i sitt nasjonalflagg.
Democraten 66

**Democraten 66**, forkortet **D66**, er et sosialliberalt politisk parti i Nederland. Partiet er et søsterparti av Venstre i Norge, og er medlem i Den liberale internasjonale. Partiet ble dannet i 1966, i protest mot de statiske politiske strukturene i Nederland.

Partiet sier selv at dets sentrale tema er *«individuell frihet, sosialt engasjement, like rettigheter og ytringsfrihet. D66 sikter mot et demokratisk, bærekraftig og åpent samfunn der individuell frihet, koblet med sosial sammenheng, er normen.»*

Ungdomsbevegelsen til D66 heter *Jonge Democraten*.

## Oppslutning ved parlamentsvalg

## Referanser


## Eksterne lenker
* 
*
Motorvogn

**Motorvogn** kan ha flere betydninger:

* Motorvogn (tog), en jernbanevogn med motor
* Motorvogn (kjøretøy), et kjøretøy for veitrafikk som blir drevet frem med motor
Torgrim Holte

**Torgrim Holte** (født 1966) er en norsk illusjonist og hypnotisør. Han har underholdt med egne show både i Norge og utlandet. Han hadde et eget tv-program i Tyrkia. 

Han startet sin karriere som «TV-hypnotisør» etter å ha lansert en "pilot" av showet *Get Hypnotized* på filmmessen i Cannes i 2000. Her ble han plukket opp av produsenten Fatih Aksoy fra produksjonsselskapet Mediapim i Tyrkia og satt inn i programmet *Hulia Avsar Show*, som gikk på kanalen Show TV. Under innspillingene i Tyrkia Ble han nominert til Rose d'Or i montreux, noe som igjen gjorde at han også fikk tilbud og spilte inn 10 episoder for tv-kanalen TSR (Télévision Suisse Romande). 

I 2001 returnerte han til Norge hvor var han hypnotisør og programleder for *[[Hjelp, jeg er hypnotisert]]* (2001) og *[[Over grensen (TV-serie)|Over grensen]]* (2002) på TV 2. Fra 2003 til 2004 produserte han over 50 episoder av sitt hypnoseshow for den arabiske TV-kanalen MBC1. Etter dette jobbet han med «corporate events» og «røykeslutt-hypnose». Blant annet så deltok han på ''God morgen Norge'' på TV 2 hvor han hjalp programleder Signe Tynning med å stumpe røyken. I 2008 og lagde han 13 reiseprogrammer for TV Haugaland under tittelen *Mary Constance*. Her reiste han langs kysten på Vestlandet, og hadde med gjester som blant annet Bellamy Brothers, Smokie, Jonas Fjeld og Beth Hart. I 2010 turnerte han i utlandet igjen, blant annet på så forskjellige steder som Kroatia, Thailand og i Tunisia. Høsten 2010 hadde han sitt eget show i Norge kalt "Øyet som ser".  Han har også underholdt norske soldater, både i Norge og i utlandet.

Holte har også deltatt i gameshowet *[[Fangene på fortet]]* på TV3, ''Brille'' på TVNorge og underholdningsserien *[[4-stjerners middag halv åtte]]* på TVNorge*.* 

I 2021 hypnotiserte Holte fotballspillerne Jørgen Strand Larsen og Johan Hove under en landslagssamling til Norges U-21 lag.  

## Referanser
Den østlige halvkule

**Den østlige halvkule** er en betegnelse som kan brukes i geopolitisk  sammenheng som synonym for det man kaller *[[den gamle verden]]*. I denne sammenheng betyr det vanligvis Europa, Asia, Afrika og Oseania, på samme måte som  den vestlige halvkule betyr Amerika.

De geografiske betegnelsene «østlige halvkule» og «vestlige halvkule» er mindre praktiske betegnelser fordi det ikke er noen klar skillelinje mellom de to halvkulene, i motsetning til ekvator som ligger midt i mellom de to geografiske poler og deler korden i en nordlig og en sørlig halvkule. I navigasjon derimot er det viktig å kunne skille mellom disse to halvkulene.

I den praktiske geografien bruker en å  henlegge de deler av Afrika og Europa som ligger øst for nullmeridianen til den østlige halvkule.

## Se også
* Datolinjen
Guernseys flagg

**[[Guernsey]]s flagg** ble innført i 1985, og består av et rødt georgskors på hvit bunn, med et gullkors i midten. Gullkorset er et symbol for Vilhelm av Normandie, som skal ha ført et hvitt flagg med gullkors flagg under slaget ved Hastings. 

Fra 1936 til 1985 brukte Guernsey Englands flagg, som er hvitt med et rødt georgskors, som statsflagg.

Handelsflagget tilsvarer det britiske *[[Red Ensign]]*, med tillegg av Guernseys gullkors. 

## Litteratur
*Graham Bartram: *British Flags and Emblems*, 2004
Ordnance QF 2-pdr

**«Ordnance QF 2-pdr»** var en britisk panservern- og stridsvognkanon brukt under den andre verdenskrig, produsert av Vickers-Armstrongs. Den kom i operativ tjeneste med panservernbatterier fra 1938 og ble brukt i stridsvogner fra 1937.

## Spesifikasjoner Ordnance QF 2-pdr
* Kaliber: 40&nbsp;mm
* Lengde: 2083&nbsp;mm
* Skuddhastighet: 22 skudd per min.
* Utgangshastighet: 1280&nbsp;m/s ( AP/CNR )
* Rekkevidde: 7317 m
* Ammunisjonstyper:
** AP/T
** APCBC/T
** AP/CNR

## Kampkjøretøyer utstyrt med Ordnance QF 2-pdr

* Cruiser Tank Mk I stridsvogn
* Cruiser Tank Mk II stridsvogn
* Cruiser Tank Mk IIA stridsvogn
* Cruiser Tank Mk III stridsvogn
* Cruiser Tank Mk IV stridsvogn
* Cruiser Tank Mk IVA stridsvogn
* Covenanter I stridsvogn
* Covenanter II stridsvogn
* Covenanter III stridsvogn
* Covenanter IV stridsvogn
* Crusader I stridsvogn
* Crusader II stridsvogn
* Ram I stridsvogn
* Sentinel AC I stridsvogn
* Matilda I stridsvogn
* Matilda II stridsvogn
* Matilda III stridsvogn
* Matilda IV stridsvogn
* Matilda V stridsvogn
* Valentine I stridsvogn
* Valentine II stridsvogn
* Valentine III stridsvogn
* Valentine IV stridsvogn
* Valentine V stridsvogn
* Valentine VI stridsvogn
* Valentine VII stridsvogn
* Churchill I stridsvogn
* Churchill II stridsvogn
* Tetrarch I stridsvogn
* AEC Armoured Car Mk I panserbil
* Daimler Armoured Car Mk I panserbil
* Daimler Armoured Car Mk II panserbil
* Coventry Armoured Car Mk I panserbil

## Eksterne lenker
*
Markgreve

**Markgreve** (eller **markgrevinne**) var opprinnelig en adelig tittel i middelalderen, gitt til grever og militærledere med tildelt ansvar å forsvare Det tysk-romerske rikes grenseprovinser og -len, såkalte markgrevskap, frem til rikets oppløsning i 1806. Etter rikets oppløsning ble disse markgrevskapene absorbert opp i større riker, eller så tok markgrever andre titler som heller viste til full selvstendighet.

Eksempler på markgrever var markgreven av Brandenburg og markgreven av Baden. 

I det sene Romerriket og tidlige Østromerriket var tittelen *[[exarch]]* tilsvarende med markgreve. 

## Etymologi og navn
Ordet «markgreve» kommer av tysk *Markgraf*, bestående av «mark» (av latin *marchio*; ca. 1551), og *Graf* – «greve». Det engelske og franske tilsvarende begrep er *margrave*.

## Markgrever i Norge og Danmark
Tittelen markgreve var kun i bruk to ganger i Danmark-Norge. Den ene gangen var da Hugo Octavio Accoramboni av Firenze ble utnevnt til «markgreve av Lister» (tidligere navn på Lista) i 1709. Den andre var året etter i 1710 da Francisco de Ratta av Bologna ble utnevnt til «markgreve av Mandal».

## Referanser
Carinthia

**Carinthia** kan vise til:
* Et annet navn på Koroška i Slovenia
* Et annet navn på Kärnten i Østerrike
Motorvogn (kjøretøy)

En **motorvogn** er et kjøretøy som blir drevet frem med motor og er en fellesbetegnelse brukt om blant annet moped, motorsykkel, bil, buss og lastebil. Enkelte veier i Norge og resten av verden er forbeholdt slike kjøretøyer, blant annet motorveier og motortrafikkveier.

## Se også
*Motorvogn (tog)

## Eksterne lenker
Lovdata.no – FOR 1994-10-04 nr 918: Forskrift om tekniske krav og godkjenning av kjøretøy, deler og utstyr (kjøretøyforskriften).
Jostedal kraftverk

**Jostedal kraftverk** er et vannkraftverk i Luster kommune i Vestland. Kraftverket utnytter fallet fra Styggevatnet til Jostedøla. Styggevatn reguleres mellom 1200 og 1110 moh og er oppdemmet med en demning på 55 meters høyde.  Magasinkapasiteten er på 250 millioner kubikkmeter.

Kupvatn er også magasin for kraftverket og reguleres mellom 1263,5 og 1190 moh. Det samles også inn vann fra en rekke bekkeinntak. Magasinene ligger ved foten av Jostedalsbreen.

Kraftverket startet produksjonen i 1989.

Total fallhøyde fra Styggevatn til kraftstasjonen er på 1186 meter. Etter at vannet er blitt brukt i kraftverket ledes det i en 15&nbsp;km lang avløpstunnel til Gaupnefjorden. Utløpet er på 42 meters dyp for å unngå frostrøyk og isdannelse i fjorden.

Installert effekt er 290 MW fra en peltonturbin. Kraftverket har en midlere årsproduksjon på 874 GWh.

Kraftverket er eid av Statkraft.

## Referanser


## Kilder
* 
* NVE vannkraftdatabase
* Statkraft
* Store Norske Leksikon
Mikhail Artamonov

**Mikhail Illarionovitsj Artamonov** (russisk Михаил Илларионович Артамонов) (født 5. desember 1898, død 31. juli 1972) var en russisk historiker og arkeolog. Han regnes som grunnleggeren av studier av khazarene.

Artamonovs vitenskapelige karriere var på Universitetet i Leningrad. Han utgravde et stort antall av skytiske og khazarske gravhauger og bosetninger, den mest berømte var det khazarske festningen Sarkel, og utga en stor monografi om khazarene i 1969, *Istoriya Khazar*. Tidligere utgaver av dette verket, som uthever den enorme innflytelsen til khazarene på utviklingene av de tidlige rus og andre folkeslag, ble fordømt av de sovjetiske autoriteter, og tvang ham til å legge til en konklusjon som fastslo det motsatte, at khazarene *ikke* hadde noen større innflytelse.

Artamonov ble utpekt som direktør av museet Eremitasjen i Leningrad i 1951. 13 år senere ble han fjernet fra sin stilling for å ha akseptert en utstilling av russiske anti-realistiske kunstnere.

## Referanser


## Eksterne lenker
* Artamonov på nettsiden til Eremitasjen
Allen County (Kansas)

**Allen County** (AL) er et fylke i den amerikanske delstaten Kansas. Befolkningen var  ved folketellingen i USA 2000, og det ble anslått å være  i 2006. Fylkets mest befolkede fylkessete er Iola.

## Historie
Allen County, et av de 33 fylkene etablert av den første territorielle lovgivende forsamlingen, ble navngitt til ære for William Allen, en senator fra Ohio.

De første hvite innbyggere i fylket kom i den første delen av 1855. Richard J. Fuqua kan ha vært den første, og han bosatte seg i dalen til Neosho-elven, i den nordvestlige delen av fylket, med sin kone, to gutter og tre jenter. B.W. Cowden og H.D. Parsons kom i mars og gjorde krav på jordstykker i dalen ved Neosho-elven, nær munningen av Elm Creek. Den neste bosettingen fant sted i nærheten av munningen av Deer Creek og ble foretatt av major James Parsons, hans to sønner, Jesse og James, og Mr. Duncan. I løpet av våren og sommeren fortsatte bosetningen ganske raskt, mesteparten langs og i nærheten av Neosho-elven. Selv om mange av de tidlige bosetterne i fylket støttet slaveri, ble få slaver brakt inn. Fristatsfolket viste så mye fiendskap mot slaveholdere at det ikke tok lang tid før de fleste av slavene enten var befridd eller hentet ut fra fylket av sine eiere. I løpet av sommeren og høsten 1856 fortsatte innvandringen, men ikke i stort omfang.

## Eksterne lenker
*
Greip

**Greip** er et spadelignende redskap med tverrstilt håndtak i en ende og gaffelformet «blad» i den andre. Gaffelen kan ha fra fire til sju tenner (tinder). En nær slektning er høygaffelen, men da greipen brukes til tyngre løft og løsere materiale, har denne et kortere skaft og tennene står mye tettere enn på høygaffelen.

**Møkkagreipen* har 6-7 tenner som sitter tett. Den brukes til behandling av møkk. Tidligere ble møkka kjørt ut på jordene med kjerre og spredt med møkkagreip, nå skjer dette med gjødselspredere. Norges eldste møkkagreip er funnet sammen med Osebergskipet, og var skåret i ett stykke tre, og med to «tinder».

**Potetgreipen* ligner mye på møkkagreipen, men tennene har fortykninger på spissen slik at den ikke spidder og skader potetene. Den brukes til behandling av poteter.

**Jordgreipen*(eller *hagegreip*) med 4-5 tenner som sitter lengre fra hverandre, og som gjerne er bredere, flatere og mindre spisse enn møkkagreipens. Den brukes til å spa om og løsne jord i bed, grønnsakshaver og andre små jordlapper hvor det ikke egner seg å bruke større jordbearbeidingsredskap som jordfreser, plog og harv.

## Referanser


## Eksterne lenker
* 
*
Sage kraftverk

**Sage kraftverk** er et vannkraftverk i Dalsdalen i Luster kommune i Vestland.

Kraftverket utnytter deler av fallet i Kolstadelvi.

Det startet produksjonen i 2001 og erstattet da et eksisterende kraftverk på samme sted som var bygget i 1939.

Installert effekt er 8,5 MW. Midlere årsproduksjon er på 35 GWh.

Kraftverket er eid av Luster Energiverk og Luster kommune.

## Referanser


## Kilder
* 
* NVE vannkraftdatabase
* Energiutgreiing Luster
Vementry

**Vementry** (norrønt: *Vemunðarey*, Vemunds øy) er en ubebodd øy tilhørende den skotske øygruppen Shetland, beliggende på nordvestsiden av øya Mainland og sør for Muckle Roe. Øyas areal er på 3,7 km². Det er ingen fergeforbindelse til øya, selv om gjeteren på fastlandsgården av og til tar den korte turen for å jobbe med bestanden på øya. Øya er ubebodd.

## Beskrivelse og historie

Vementry er atskilt fra Mainland av et smalt sund (eller *sound* på engelsk), bestående av Uyea Sound i øst og Cribba Sound i vest. Cribba Sound er kjent for blåskjell produsert på blåskjellfarmene som ligger der.

Øya har beviselig hatt menneskelig bosetning siden neolittisk tid. Det er en kjent og godt bevart hælformet kammergrav på omtrent 10 meter i diameter og strekker seg til rundt 1,5 meter i høyden, men var opprinnelig høyere. Den står framtredende på en ås med en imponerende fasade vendt sør-sørøst.

Fra moderne tid er det rustne levninger av to kanonstillinger på en klippe 49 meter over havet, utsrustet med to kanoner av typen QF Mk I fra første verdenskrig som overvåket den trange inngangen til den britiske marinens tidligere ankerplass Busta Voe ved Swarbacks Head. Disse kanonene ble fjernet fra HMS «Gibraltar», en krysser av Edgar-klasse. Kanonene er montert på et porttårn bestående av betongplattformer med en 0,45 meter høy brystning av betong og et kanonskjold for å gi beskyttelse mot fiendtlig beskytning. Det er to ammunisjonsskap innebygd i brystningen på hver våpenplattform, og hver plattform er knyttet til et eget hovedmagasin med en grøft. Kanonene ble forlatt *[[in situ]]* etter at første verdenskrig ble avsluttet og ble aldri brukt igjen.

## Referanser


## Eksterne lenker

* Overview of Vementry, *Gazetteer for Scotland*
Hilde Pape

**Hilde Elisabeth Pape** (født 1960) er en norsk psykolog og forsker med rusmiddelbruk som spesialfelt. 

Pape er dr.psychol. fra Universitetet i Oslo (1997).

Hun var ansatt som stipendiat/forsker ved Program for ungdomsforskning (UNGforsk) og Norsk institutt for forskning om oppvekst, velferd og aldring (NOVA) (1996–2004), Statens institutt for rusmiddelforskning (2004–2016), Nasjonalt kunnskapssenter om vold og traumatisk stress (2011–2012) og Folkehelseinstituttet (2016–2017). I 2018 ble hun ansatt som forsker ved ved KRUS.

Pape har først og fremst forsket på rusmiddelbruk blant ungdom i den generelle befolkningen. Hennes faglige interesseområde omfatter også nærliggende tema som alkoholpolitikk, rusforebygging, alkohol- og narkotikaproblemer blant innsatte og alkoholrelatert kriminalitet, samt partnervold. Hun har vært interessert i forebygging og rusmiddelpolitiske virkemidler, og evidensbaserte tiltak. 

Hun har vært medlem av Systembolagets vitenskapelige råd i 2016–2019, og i Nasjonal forskningsetisk komité for samfunnsvitenskap, jus og humaniora (NESH) i perioden 2006–2013 (og nestleder 2010–2013), og Statens klagenemnd for film og videogram (2000–2009). 

Publikasjonslisten hennes favner flere titalls forskningsartikler i vitenskapelige tidsskrifter, samt en rekke bokkapitler, forskningsrapporter, faglige debattinnlegg og populærvitenskapelige bidrag.

## Referanser
Den gamle verden

**Den gamle verden** er synonym med de deler av kloden vår som var kjent for europeere før Amerika ble oppdaget, i prinsippet Afrika, Europa og Asia. Betegnelsen er benyttet i kontekst med, og i kontrast til, den nye verden, som er Amerika.

Selv om det indre av Asia og Afrika ikke var kjent for europeerne på den tiden, likeså vel, som  Japan og Sør-Afrika, betraktes disse også å tilhøre den gamle verden.

Oseania, Arktis og Antarktis er definert til hverken å tilhøre den nye eller den gamle verden.

## Se også
* Kontinent
* Den østlige halvkule

## Referanser
Møkk

**Møkk** er fellesnavn i jordbrukssammenheng på avføring og urin fra mennesker og dyr. Møkk er en viktig ressurs i jordbruket som blir tatt vare på for å brukes som gjødsel og jordforbedringsmiddel. Tidligere ble møkka fjernet fra der dyra oppholdt seg via en nedsenket renne i stall og fjøs sammen med forurenset strø. Møkka ble lagret utenfor fjøset i en haug. Senere ble det vanligere med en møkkjeller under fjøset. Mange steder ble landet (urinen) skilt fra den faste delen og lagret i en egen tank (landtank). Møkka brenner  (komposteres) under lagring. Møkka spres på åker og eng for å gi næring til jord og planter.

I andre kulturer er møkk en viktig ingrediens i husbygging, der den blades med leire for å styrke og armere leira. Møkk brukes også som energi ved at den tørkes og brennes.

I dag er det vanlig at møkka lagres i åpne gjødseltanker eller i gjødselkjellere.

## Begrep
* Blautmøkk: Blanding av fast møkk og urin
* Gylle: Blautmøkk blandet med vann i forholdet 1:1 eller mer.
* Talle: Blanding av blautmøkk og mye strø.
* Land: Urin, gjødselvann

## Se også
* Jord
* Gjødsel
* Kompostering
* Hestelort

## Eksterne lenker
*
Skagen kraftverk

**Skagen kraftverk** er et vannkraftverk ved Fortun i Luster kommune i Vestland.

Kraftverket utnytter et fall på 960 meter fra magasin i Skålavatn. Det hentes også inn vann fra flere bekkeinntak. Skålavatn forsynes ved vann fra Fivlemyr kraftverk og Herva kraftverk og reguleres mellom 1013 og 998 moh.

Kraftverket ble bygget for å forsyne smelteverksindustrien i Årdal med strøm og var ferdig utbygget i 1959. Verket ble modifisert i 1997.
 
Det er installert 6 peltonturbiner hver på 45 MW. Midlere årsproduksjon er på 1438 GWh.

Kraftverket er eid av Hydro Aluminium.

## Referanser


## Kilder
* 
* NVE vannkraftdatabase
* Norsk Hydro (arkiv)